Ek het in die laaste paar maande van my lewe die volgende geleer, en dit is om alles wat ek is, en alles wat ek het, aan die HERE oor te gee want as mens is ek nie tot enigiets in staat nie.
Dankie vir almal wat vir ons gebid het, ‘n sms gestuur het, of selfs die moeite gedoen het om ver te ry om ons te kom bedien, en ‘n drukkie te kom gee het, die wat vir ons ‘n kos pakkie kom aflaai het in opdrag van die VADER want dit was dan ook ‘n antwoord op ons gebede, julle is baie kosbaar vir ons en ons is opreg dankbaar dat VADER julle oor ons pad gestuur het.
Dan aan ons ABBA VADER al die lof en die eer van ons harte kom U toe, wat vir ons in die holte van SY hand gehou het, terwyl die storms om ons gewoed het, kies vandag om die pad saam met Hom te stap, as jy die geleentheid kry moenie eers ‘n minuut langer uitstel nie want dit is alles die moeite werd.
Ons deur staan vir elkeen oop, geseënd sal julle wees vir elke sent wat julle investeer in die wen van siele vir die koninkryk van GOD.